Importació i exportació de fitxers CSV

Contingut
Índex 🔎︎

# Obrir i guardar fitxers de text CSV

El format de valors separats per comes (CSV) és un format de fitxer de text que podeu utilitzar per intercanviar dades d'una base de dades o d'un full de càlcul entre aplicacions. Cada línia d'un fitxer de text CSV representa un registre a la base de dades o una fila en un full de càlcul. Cada camp d'un registre d'una base de dades o d'una cel·la d'una fila en un full de càlcul normalment està separat per una coma. No obstant això, podeu utilitzar altres caràcters per delimitar els camps, com ara tabuladors.

Si el camp o la cel·la conté una coma, el contingut del camp o de la cel·la s'ha de tancar entre cometes simples (') o cometes dobles (").

## Com obrir un fitxer de text CSV al Calc

1. Trieu Fitxer ▸ Obri.

2. Cerqueu el fitxer CSV que voleu obrir.

   Si el fitxer té l'extensió *.csv, seleccioneu-lo.

   Si el fitxer CSV té una altra extensió, seleccioneu-lo, i després seleccioneu "Text CSV" en el quadre Tipus de fitxer.

3. Feu clic a Obri.

   S'obri el diàleg Importació de text.

4. Indiqueu les opcions per dividir el text del fitxer en columnes.

   Podeu previsualitzar el format de les dades importades a la part inferior del diàleg Importació de text.

   Feu clic amb el botó dret del ratolí a la previsualització per establir el format o amagar la columna.

   Activeu el quadre de delimitador de text que correspongui al caràcter utilitzat com a delimitador de text al fitxer. Si el delimitador no és a la llista, escriviu el caràcter al quadre d'entrada.

5. Feu clic a D'acord.

## Per guardar un full com a fitxer de text CSV

Quan exporteu un full de càlcul al format CSV, només es guardaran les dades del full actual. La resta de la informació, incloses les fórmules i la formatació, es perdrà.

1. Obriu el full del Calc que voleu guardar com a fitxer de text CSV.

   Només es pot exportar el full actual.

2. Trieu Fitxer ▸ Anomena i guarda.

3. Al quadre Nom del fitxer, introduïu un nom per al fitxer.

4. Al quadre Tipus de fitxer, seleccioneu "Text CSV".

5. (Opcional) Definiu les opcions de camp per al fitxer de text CSV.

   Seleccioneu Edita els paràmetres del filtre.

   Al diàleg Exporta fitxers de text, seleccioneu les opcions que vulgueu.

   Feu clic a D'acord.

6. Feu clic a Guarda.

Temes relacionats

Importació i exportació de fitxers de text CSV amb fórmules

Importació i exportació de dades amb el Base

LibreOffice ▸ PreferènciesEines ▸ Opcions ▸ LibreOffice Calc ▸ Visualització

Exportació de fitxers de text

Importació de fitxers de text